Blair voer oorlog glo vir sy eie sak – praag.co.za
Die voormalige Arbeidersregeringleier het probeer om sy ooreenkoms met die UI Energy Corporation van Suid-Korea, waarmee hy intussen sowat R220 miljoen verdien het, nie te laat uitlek nie deur oproepe van 'n regeringswaghond te ignoreer.
Hy het ook gepoog om 'n ooreenkoms met Koeweit waarin hy as adviseur vir die koninklike gesin opgetree het en ongeveer R11 miljoen ontvang het, uit die nuus te hou.
Blair se geldmakery het nou op die lappe gekom nadat die komitee wat sake oorsien, die Advisory Committee on Business Appointments geduld met hom verloor het.
Die voormalige eerste minister misbruik kennelik sy rol as Westerse gesant in die Midde-Ooste vir sy eie gewin, word beweer.
Kenners wat oor Blair se sakebelange spekuleer, meen dit is slegs die puntjie van die ysberg, Hy het glo sy reuse inkomste wat hy uit allerlei verdien, goed verskans met skadumaatskappye en vennootskappe.
Sodoende kon hy tot op hede verhoed dat die volle prentjie van sy rykdom openbaar gemaak word.
Kritici wys ook daarop dat 'n groot deel van sy inkomste uit die VSA en die Midde-Ooste kom. Dit is 'n duidelike bewys dat Blair gebaat het by die Amerikaanse inval in Irak en sy "noue bande" met George Bush.
'n Britse parlementslid het Donderdag gesê, die kwessie "lyk nie net sleg nie, dit stink".
"Dit blyk dat die voormalige premier van Brittanje op die betaalstaat van 'n baie groot buitelandse oliemaatskappy is en ons word in die duister gehou daaroor," het hy gesê.
Nog 'n parlementslid het uitgewys dat Blair "te koop" is.
Die Suid-Koreaanse UI Energy is een van die grootste investeerders in Irak se olieryke en semi-outonome Koerdistan.
Blair wou nie Donderdag kommentaar lewer oor die aangeleentheid nie.
online slots no deposit bonusЛобановский
Skrywer Dan RoodtGepubliseer op 19 Maart 2010 Kategorieë Internasionale nuusSleutelwoord blair, Bush, koeweit, olie, ui energy, VSA